Diari Oficial de la Generalitat Valenciana


Sumari del DOGV 2313, del 19-07-1994 (1994/832008)

ORDRE de 10 de juny de 1994, de la Conselleria d'Educació i Ciència, per la qual s'aproven determinats projectes editorials per a Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/10/(4)/dof/vci/html**

### Dades del document

Número de DOGV
:   2313

Data del DOGV
:   19-07-1994

Secció del DOGV
:   DISPOSICIONS GENERALS

Número del document
:   1994/832008


Data del document
:   10-06-1994

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE de 10 de juny de 1994, de la Conselleria d'Educació i Ciència, per la qual s'aproven determinats projectes editorials per a Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana. [94/4629]  
El Reial Decret 2093/1983, de 28 de juliol, sobre traspàs de funcions i serveis de l'administració de l'Estat a la Comunitat Valenciana en matèria d'educació, determina, en l'apartat D.i. de l'annex, les condicions en què l'autorització dels llibres de text i material didàctic serà realitzada per la Conselleria d'Educació i Ciència.  
El Reial Decret 388/1992, de 15 d'abril (BOE del 23), regula la supervisió dels llibres de text i altres materials curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Aquest reial decret determina com a objecte de supervisió els projectes editorials i defineix els requisits que han de tenir per a la seua aprovació. La disposició final primera disposa que aquest reial decret s'aplicarà, amb caràcter supletori, en les comunitats autònomes amb plenes competències educatives, mentre no dicten la pròpia normativa en aquesta matèria.  
L'Ordre de 2 de juny de 1992 (BOE del 11), desenrotlla el reial decret esmentat, concretant la documentació que han d'incloure els projectes i precisant els termes en què han de reflectir l'aprovació els llibres de text i materials curriculars resultants.  
L'Ordre d'1 de setembre de 1984 (DOGV del 25), en l'article 7è.2, estableix els criteris als quals s'ha d'ajustar tot el material didàctic en valencià a utilitzar en les classes.  
Per altra banda, el Decret 20/1992, de 17 de febrer (DOGV del 20), ha establert el currículum de l'Educació Primària en la Comunitat Valenciana.  
Per tot això, en virtut de les competències que m'atribueix l'article 35 de la Llei 5/1983, de 30 de desembre, de Govern Valencià,  
ORDENE:  
Primer  
Queden autoritzats, per a l'Educació Primària, els projectes editorials supervisats que se citen en l'annex, i l'ús, en els centres docents de la Comunitat Valenciana, dels materials corresponents.  
Segon  
Els materials curriculars que resulten dels projectes editorials hauran de reflectir aquesta autorització en els termes establerts en l'article 6 de l'Ordre de 2 de juny de 1992 (BOE del 11).  
Tercer  
Contra aquesta ordre, que esgota la via administrativa, els interessats podran interposar recurs contenciós administratiu en el termini de dos mesos comptadors a partir de la publicació en el Diari Oficial de la Generalitat Valenciana, davant el Tribunal Superior de Justícia de la Comunitat Valenciana, de conformitat amb el que disposa l'article 58.1 de la Llei de la Jurisdicció Contenciosa Administrativa, amb la comunicació prèvia a l'òrgan que dicta l'acte impugnat, de conformitat amb el que disposa l'article 110.3 de la Llei 3O/1992 de 26 de novembre, de Règim Jurídic de les Administracions Públiques i del Procediment Administratiu Comú.  
València, 10 de juny de 1994  
El conseller d'Educació i Ciència,  
JOAN ROMERO I GONZÁLEZ  
ANNEX  
Editorial Everest, Societat Limitada: projectes {REF Trineo}, en versió castellana, de les àrees de: coneixement del medi natural, social i cultural; educació artística; castellà: llengua i literatura; i matemàtiques per al cicle tercer de l'Educació Primària.  
Projectes {REF Treasure Trail, Penguin English}, de l'àrea de llengües estrangeres: anglès per al segon cicle de l'Educació Primària.  
Editorial Teide, Societat Anònima: projecte {REF Zaranda}, en versions valenciana i castellana, de l'àrea de coneixement del medi natural, social i cultural per al segon cicle de l'Educació Primària.  
Editorial Vicens Vives, Societat Anònima: projectes, en versió castellana, de les àrees de: matemàtiques i educació artística (música i plàstica) per al tercer cicle de l'Educació Primària.  
Projecte {REF Kids-Vicens Vives} de l'àrea de llengües estrangeres: anglès, per al cicle tercer de l'Educació Primària.  
AUTORITATS I PERSONAL


Còpia Permalink ELI